MEMORANDUM TA’ SPJEGAZZJONI

1. KUNTEST TAL-PROPOSTA

(1) Il-kamp ta’ applikazzjoni tal-Politika Komuni tas-Sajd (PKS) jestendi sal-miżuri kummerċjali awtonomi tal-Unjoni Ewropea għall-prodotti tas-sajd u tal-akkwakultura. Billi l-PKS bħalissa qed tiġi rriformata, il-miżuri kummerċjali awtonomi applikabbli għall-prodotti tas-sajd ukoll għandhom jiġu rriveduti biex jiżguraw aktar simplifikazzjoni, flessibilità, trasparenza u koerenza skont l-għanijiet tar-riforma tal-PKS[1].

(2) Il-provvista tal-UE ta' ċerti prodotti tas-sajd tiddependi fil-biċċa l-kbira fuq l-importazzjonijiet. Fl-aħħar 15-il sena l-UE saret aktar dipendenti fuq l-importazzjonijiet biex tissodisfa l-konsum tagħha tal-prodotti tas-sajd: ir-rata ta’ awtosuffiċjenza tal-UE għall-prodotti tas-sajd naqset minn 57 % għal 38 %. L-għan ewlieni tal-miżuri kummerċjali awtonomi għall-prodotti tas-sajd u tal-akkwakultura huwa li jgħinu lill-industrija tal-ipproċessar tal-ħut tal-UE biex tkun tista’ timporta materja prima għal aktar ipproċessar minn pajjiżi terzi b’dazji mnaqqsa jew bla dazju.

(3) Ir-Regolament preżenti se jissostitwixxi, jgħaqqad flimkien u jemenda, kif xieraq, it-tliet sistemi eżistenti għal kwoti awtonomi u sospensjonijiet għall-prodotti tas-sajd, b’mod notevoli:

(4) Ir-Regolament tal-Kunsill (KE) Nru 1062/2009 tas-26 ta’ Ottubru 2009 li jiftaħ u jipprovdi għall-ġestjoni ta’ kwoti tariffarji awtonomi tal-Komunità għal ċerti prodotti tal-ħut għall-perjodu 2010-2012 u li jħassar ir-Regolament (KE) Nru 824/2007[2] sabiex ikunu garantiti kundizzjonijiet xierqa ta' provvista għal ċerti prodotti tas-sajd għall-industrija tal-UE.

(5) L-Artikolu 28 u l-Anness VI tar-Regolament tal-Kunsill (KE) Nru 104/2000 tas-17 ta' Diċembru 1999 dwar l-organizzazzjoni komuni tas-swieq fil-prodotti tas-sajd u l-akkwakultura[3] li jistabbilixxiu sistema ta' sospensjonijiet ta' tariffi doganali għal ċerti prodotti tal-ħut prodotti (7 prodotti).

(6) Ir-Regolament tal-Kunsill (UE) Nru 1344/2011 tad-19 ta' Diċembru 2011 li jissospendi d-dazji awtonomi tat-Tariffa Doganali Komuni fuq ċerti prodotti agrikoli, tas-sajd u industrijali u li jħassar ir-Regolament (KE) Nru 1255/96[4] li fih għadd limitat ta’ sospensjonijiet għall-prodotti tas-sajd (5 prodotti).

(7) Is-sospensjonijiet eżistenti se jiġu ttrasformati fi kwoti b'volumi kbar biżżejjed biex jiggarantixxu l-previdibbiltà għall-proċessuri tal-UE.

2. RIŻULTATI TA’ KONSULTAZZJONIJIET MAL-PARTIJIET INTERESSATI U VALUTAZZJONIJIET TAL-IMPATT

Il-proċessuri tal-UE u għadd ta’ Stati Membri tal-UE talbu l-kontinwazzjoni ta’ miżuri kummerċjali awtonomi għall-prodotti tas-sajd sabiex tkun garantita l-provvista tal-industrija tal-ipproċessar tal-ħut tal-UE.

Minn Settembru 2011 sa Frar 2012 twettqu konsultazzjonijiet mal-produtturi u mal-proċessuri tal-UE fil-qafas tal-Kumitat Konsultattiv dwar is-Sajd u l-Akkwakultura.

Il-konsultazzjonijiet mal-Istati Membri tal-UE twettqu minn Ottubru 2011 sa Jannar 2012 fil-Kumitat previst fir-Regolament tal-Kunsill (KE) Nru 104/2000.

Riċentement ġew evalwati miżuri unilaterali relatati mal-kummerċ applikabbli għall-prodotti tas-sajd fil-Valutazzjoni tal-Impatt tal-Organizzazzjoni Komuni tas-Swieq (OKS). Barra dan, f’dak li jirrigwarda s-sospensjonijiet tal-prodotti tas-sajd tar-Regolament tal-Kunsill (UE) Nru 1344/2011, is-sistema futura se tkun it-traspożizzjoni ta’ sistema eżistenti li tiġi rriveduta kull 6 xhur mill-Kummissjoni Ewropea f'konsultazzjoni mal-Istati Membri tal-UE fil-Grupp dwar il-Kwistjonijiet ta’ Ekonomija Tariffarja u li fiha l-prodotti tal-ħut jirrappreżentaw perċentwal insinifikanti.

Fi kwalunkwe każ, l-impatt ewlieni tar-Regolament attwali huwa t-telf ta' dħul għall-baġit tal-UE li mbagħad jissarraf f’preferenzi doganali u materja prima kompetittiva għall-proċessuri tal-UE tal-prodotti tas-sajd. Bħala medja, l-importazzjonijiet taħt kwoti tariffarji awtonomi għall-prodotti tas-sajd jirrappreżentaw valur stmat ta’ 4,5 % bħala valur tal-importazzjonijiet totali tal-UE tal-prodotti tas-sajd u tal-akkwakultura, filwaqt li l-importazzjonijiet taħt sospensjonijiet għall-prodotti tas-sajd u tal-akkwakultura jammontaw għal madwar 5,2 % bħala valur tal-importazzjonijiet kollha ta’ prodotti tas-sajd mill-UE. Il-kwoti tariffarji awtonomi u s-sospensjonijiet tal-prodotti tas-sajd u tal-akkwakultura jirrappreżentaw telf massimu ta’ dħul għall-baġit tal-UE ta’ madwar EUR 175 miljun fis-sena.

Madankollu, il-kwoti tariffarji awtonomi u s-sospensjonijiet ħallew ukoll impatt pożittiv fuq il-kompetittività tal-industrija tal-ipproċessar tal-UE. Huma għenu wkoll biex jinżammu u jinħolqu l-impjiegi u l-produzzjoni f'xi setturi u pajjiżi speċifiċi fl-UE.

3. ELEMENTI LEGALI TAL-PROPOSTA

Bażi legali

L-Artikolu 31 tat-Trattat dwar il-Funzjonament tal-Unjoni Ewropea.

Prinċipju ta’ sussidjarjetà

Id-dazji tat-Tariffa Doganali Komuni jaqgħu taħt il-kompetenza esklussiva tal-Unjoni. Għaldaqstant, il-prinċipju tas-sussidjarjetà ma japplikax għal dawk id-dispożizzjonijiet.

Prinċipju ta’ proporzjonalità

Il-proposta tikkonforma mal-prinċipju tal-proporzjonalità għar-raġuni li ġejja:

L-Unjoni Doganali hija politika komuni u għalhekk għandha tiġi implimentata permezz ta’ Regolament adottat mill-Kunsill.

4. IMPLIKAZZJONI BAĠITARJA

Ara d-dikjarazzjoni finanzjarja hawn taħt.

2012/0174 (NLE)

Proposta għal

REGOLAMENT TAL-KUNSILL

dwar miżuri relatati mal-kummerċ biex tkun garantita provvista ta' ċerti prodotti tas-sajd għall-proċessuri tal-Unjoni mill-2013 sal-2015 li jemenda r-Regolamenti (KE) Nru 104/2000 u (UE) Nru 1344/2011 u li jħassar ir-Regolament (KE) Nru 1062/2009

IL-KUNSILL TAL-UNJONI EWROPEA,

Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 31 tiegħu,

Wara li kkunsidra l-proposta mill-Kummissjoni Ewropea[5],

Billi:

(1) Il-kamp ta' applikazzjoni tal-Politika Komuni tas-Sajd jestendi għal miżuri kummerċjali awtonomi għall-prodotti tas-sajd u l-akkwakultura fl-Unjoni. Peress li l-Politika Komuni tas-Sajd qed tiġi rriformata, il-miżuri kummerċjali awtonomi għandhom jiġu rriveduti wkoll biex jippermettu għal iżjed simplifikazzjoni, trasparenza u koerenza skont l-għanijiet tar-riforma.

(2) Il-provvista tal-Unjoni ta' ċerti prodotti tas-sajd bħalissa tiddependi fuq l-importazzjonijiet minn pajjiżi terzi. Fl-aħħar 15-il sena l-Unjoni saret aktar dipendenti fuq l-importazzjonijiet biex tissodisfa l-konsum tagħha tal-prodotti tas-sajd: ir-rata ta’ awtosuffiċjenza tal-Unjoni għall-prodotti tas-sajd naqset minn 57 % għal 38 %. Sabiex ma jipperikolawx il-produzzjoni tal-Unjoni tal-prodotti tas-sajd u sabiex tiġi żgurata provvista adegwata għall-industrija tal-ipproċessar tal-Unjoni, id-dazji doganali għandhom jiġu sospiżi parzjalment jew totalment għal għadd ta' prodotti fil-kwoti tariffarji ta' volum xieraq. Għandha titqies ukoll is-sensittività ta' prodotti tas-sajd individwali fis-suq tal-Unjoni biex ikunu ggarantiti kundizzjonijiet ekwi għall-produtturi tal-Unjoni.

(3) Ir-Regolament tal-Kunsill (KE) Nru 1062/2009[6] fetaħ u pprovda għall-ġestjoni tal-kwoti tariffarji awtonomi tal-Komunità għal ċerti prodotti tas-sajd għall-perjodu 2010-2012. Dan ir-Regolament għandu jiġi mħassar u sostitwit minn Regolament ġdid biex ikunu ggarantiti kundizzjonijiet xierqa ta’ provvista għall-industrija tal-Unjoni għall-perjodu 2013 - 2015.

(4) L-Artikolu 28 u l-Anness VI tar-Regolament tal-Kunsill (KE) Nru 104/2000 tas-17 ta' Diċembru 1999 dwar l-organizzazzjoni komuni tas-swieq fil-prodotti tas-sajd u l-akkwakultura[7] stabbilixxew sospensjonijiet ta' dazji tariffarji għal ċerti prodotti tal-ħut prodotti. Dawk is-sospensjonijiet se jiġu fi tmiemhom mhux aktar tard minn meta jsir applikabbli r-Regolament il-ġdid propost tal-Parlament Ewropew u tal-Kunsill dwar l-organizzazzjoni komuni tas-swieq fil-prodotti tas-sajd u l-akkwakultura[8]. Sabiex tkun żgurata l-kontinwità tal-provvista tal-Unjoni ta’ ċerti prodotti tas-sajd, għandhom jiġu stabbiliti għadd ta' kwoti tariffarji awtonomi totalment jew parzjalment li jissostitwixxu dawk is-sospensjonijiet. B’konsegwenza, l-Artikolu 28 u l-Anness VI tar-Regolament (KE) Nru 104/2000 għandhom jitħassru. Il-kwoti tariffarji awtonomi l-ġodda għandu jkollhom volum suffiċjenti sabiex jiggarantixxu l-previdibbiltà u l-kontinwità tal-importazzjonijiet.

(5) Ir-Regolament tal-Kunsill (UE) Nru 1344/2011 tad-19 ta' Diċembru 2011 li jissospendi d-dazji awtonomi tat-Tariffa Doganali Komuni fuq ċerti prodotti agrikoli, tas-sajd u industrijali u li jħassar ir-Regolament (KE) Nru 1255/96[9] fih għadd limitat ta’ sospensjonijiet għall-prodotti tas-sajd. Għandhom jiġu stabbiliti għadd ta’ kwoti tariffarji li jissostitwixxu dawk is-sospensjonijiet sabiex titjieb il-koerenza u jiġu ssimplifikati s-sistema u l-proċeduri tal-preferenzi awtonomi tal-Unjoni għall-prodotti tas-sajd. B’konsegwenza, għandhom jitħassru l-annotazzjonijiet li jikkonċernaw il-prodotti tas-sajd fl-Anness tar-Regolament (KE) Nru 1344/2011. Il-kwoti tariffarji awtonomi l-ġodda għandu jkollhom volum suffiċjenti sabiex jiggarantixxu l-previdibbiltà u l-kontinwità tal-importazzjonijiet.

(6) Għandu jiġi żgurat aċċess ugwali u bla interruzzjoni għall-kwoti tariffarji li hawn provvediment għalihom f’dan ir-Regolament, għall-importaturi kollha tal-Unjoni u r-rati stabbiliti għall-kwoti għandhom jiġu applikati mingħajr interruzzjoni għall-importazzjonijiet kollha tal-prodotti kkonċernati fl-Istati Membri kollha sakemm il-kwoti tariffarji jkunu ntużaw.

(7) Biex tiġi żgurata l-effiċjenza ta' ġestjoni komuni tal-kwoti tariffarji, l-Istati Membri għandhom jingħataw permess li jiġbdu l-kwantitajiet neċessarji li jikkorrispondu mal-importazzjoni attwali tagħhom mill-ammont tal-kwota. Peress li dak il-metodu ta' ġestjoni jeħtieġ kooperazzjoni mill-qrib bejn l-Istati Membri u l-Kummissjoni, din tal-aħħar għandha tkun tista' tikkontrolla r-rata li bihom jintużaw il-kwoti u għandha tinforma l-Istati Membri b'dan.

(8) Ir-Regolament tal-Kummissjoni (KEE) Nru 2454/93 tat-2 ta' Lulju 1993 li jiffissa d-dispożizzjonijiet għall-implementazzjoni tar-Regolament tal-Kunsill (KEE) Nru 2913/92 li jistabbilixxi l-Kodiċi Doganali Komunitarju[10] jipprovdi għal sistema ta' ġestjoni tal-kwota tariffarja li ssegwi l-ordni kronoloġika tad-dati tal-aċċettazzjoni tad-dikjarazzjonijiet tar-rilaxx għal ċirkolazzjoni libera. Il-kwoti tariffarji miftuħa b’dan ir-Regolament għandhom jiġu mmaniġġjati mill-Kummissjoni u mill-Istati Membri skont dik is-sistema.

ADOTTA DAN IR-REGOLAMENT:

Artikolu 1

1. Id-dazji tal-importazzjoni fuq il-prodotti elenkati fl-Anness għandhom jiġu sospiżi fil-kwoti tariffarji, bir-rati, għall-perjodi, u sal-ammonti indikati hemmhekk.

Artikolu 2

Il-kwoti tariffarji msemmija fl-Artikolu 1 għandhom jiġu mmaniġġjati skont l-Artikoli 308a, 308b u 308c(1) tar-Regolament (KEE) Nru 2454/93.

Artikolu 3

Il-Kummissjoni u l-awtoritajiet doganali tal-Istati Membri għandhom jikkooperaw mill-qrib biex jiżguraw il-ġestjoni u l-kontroll xierqa tal-applikazzjoni ta’ dan ir-Regolament.

Artikolu 4

1. Ir-Regolament (KE) Nru 1062/2009 għandu jiġi rrevokat.

2. Fir-Regolament (KE) Nru 104/2000, għandhom jitħassru l-Artikolu 28 u l-Anness VI.

3. Fl-Anness tar-Regolament (UE) Nru 1344/2011, għandhom jitħassru l-annotazzjonijiet li jikkonċernaw il-prodotti tal-ħut skont il-kodiċi TARIC 0302 89 90 30, 0302 90 00 95, 0303 90 90 91, 0305 20 00 11, 0305 20 00 30, 1604 11 00 20, 1604 32 00 10, 1605 10 00 11 u 1605 10 00 19.

Artikolu 5

Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.

Għandu japplika mill-1 ta’ Jannar 2013 sal-31 ta’ Diċembru 2015.

Dan ir-Regolament għandu jorbot fl-intier tiegħu u japplika direttament fl-Istati Membri kollha.

Magħmul fi Brussell,

Għall-Kunsill

Il-President

ANNESS

Nru tal-Ordni || Kodiċi tan-NM || Kodiċi tat-TARIC || Deskrizzjoni || Ammont annwali tal-kwota (f’tunnellati) || Dazju tal-kwota || Perjodu tal-kwota

09.2759 || ex 0302 51 10 ex 0302 51 90 ex 0302 59 10 ex 0303 63 10 ex 0303 63 30 ex 0303 63 90 ex 0303 69 10 || 20 10 10 10 10 10 10 || Merluzz (Gadus morhua, Gadus ogac, Gadus macrocephalus), u ħut tal-ispeċi Boreaogadus saida, minbarra l-fwied u l-bajd, frisk, imkessaħ jew iffriżat, għall-ipproċessar (1) (2) || 60 000 || 0% || 1.1.2013-31.12.2015

09.2765 || ex 0305 62 00 ex 0305 69 10 || 20 25 29 10 || Merluzz (Gadus morhua, Gadus ogac, Gadus macrocephalus) u ħut tal-ispeċi Boreogadus saida, immellaħ jew fis-salmura, iżda mhux imnixxef jew iffumikat, għall-ipproċessar (1) (2) || 2 600 || 0% || 1.1.2013-31.12.2015

09.2776 || ex 0304 71 10 ex 0304 71 90 ex 0304 95 21 ex 0304 95 25 || 10 10 10 10 || Merluzz, (Gadus morhua, Gadus macrocephalus), fletti ffriżati u laħam iffriżat, għall-ipproċessar (1) (2) || 23 000 || 0% || 1.1.2013-31.12.2015

09.2761 || ex 0304 79 50 ex 0304 79 90 ex 0304 99 99 || 10 11 17 85 || Blue grenadier (Macruronus spp.), fletti ffriżati u laħam ieħor iffriżat, għall-ipproċessar (1) (2) || 20 000 || 0% || 1.1.2013-31.12.2015

09.2794 || ex 0306 16 99 ex 0306 26 90 ex 1605 21 90 ex 1605 29 00 || 20 12 92 45 50 || Gambli u gambli kbar tal-ispeċi Pandalus borealis kemm jekk fil-qoxra kemm jekk le, friski, imkessħin jew iffriżati għall-ipproċessar; imsajrin u mqaxxrin, għall-ipproċessar (1) (2) (4) || 33 300 || 0% || 1.1.2013-31.12.2015

09.2800 || ex 16052190 ex16052900 || 55 60 || Gambli u gambli kbar tal-ispeċi Pandalus jordani, imsajrin u mqaxxrin, għall-ipproċessar (1) (2) (4) || 5 000 || 0% || 1.1.2013-31.12.2015

09.2802 || ex 03061792 ex 03062799 || 10 10 || Gambli u gambli kbar tal-ispeċi Penaeus Vannamei, kemm jekk fil-qoxra kemm jekk le, friski, mkessħin jew iffriżati għall-ipproċessar (1) (2) || 20 000 || 0% || 1.1.2013-31.12.2015

09.2760 || ex 0303 66 11 ex 0303 66 12 ex 0303 66 13 ex 0303 66 19 ex 0303 89 70 || 10 10 10 11 91 10 || Marlozz (Merluccius spp. minbarra Merluccius merluccius, Urophycis spp.), u Pink cusk-eel (Genypterus blacodes), iffriżat, għall-ipproċessar (1) (2) || 12 000 || 0% || 1.1.2013-31.12.2015

09.2774 || ex 0304 74 19 ex 0304 95 50 || 10 20 || Marlozz tat-Tramuntana tal-Paċifiku (Merluccius productus), fletti ffriżati u laħam ieħor, għall-ipproċessar (1) (2) || 12 000 || 0% || 1.1.2013-31.12.2015

09.2770 || ex 0305 63 00 || 10 || Inċova (Engraulis anchoita), immellħa jew fis-salmura, iżda mhux imnixxfa jew iffumikata, għall-ipproċessar (1) (2) || 1 500 || 0% || 1.1.2013-31.12.2015

09.2788 || ex 0302 41 00 ex 0303 51 00 ex 0304 59 50 ex 0304 86 00 ex 0304 99 23 || 10 10 10 10 10 || Aringi (Clupea harengus, Clupea pallasii), b'piż ta' aktar minn 100 g kull biċċa jew qatgħat imdendlin (‘flaps’) b’piż li jaqbeż it-80 g kull biċċa, minbarra l-fwied u l-bajd, għall-ipproċessar (1) (2) || 15 000 || 0% || 1.10.2013-31.12.2013 1.10.2014-31.12.2014 1.10.2015-31.12.2015

09.2792 || ex 1604 12 99 || 31 41 || Aringi, imħawra u/jew ippreservati fil-ħall, fis-salmura, għall-ipproċessar (1) (2) || 10 000 || 6% || 1.1.2013-31.12.2015

09.2790 || ex 1604 14 16 || 20 30 40 95 || Fletti magħrufa bħala 'loins' tat-tonn u tal-palamit, għall-ipproċessar (1) (2) || 20 000 || 0% || 1.1.2013-31.12.2015

09.2762 || ex 0306 11 90 ex 0306 21 90 || 10 10 || Rock lobster u awwist imxewwek ieħor (Palinurus spp., Panulirus spp., Jasus spp.), ħaj, imkessaħ, iffriżat, għall-ipproċessar (1) (2) (3) || 200 || 6% || 1.1.2013-31.12.2015

09.2785 || ex 0307 49 59 ex 0307 99 11 || 10 10 || Tubu (‘pod’) (5) ta' klamari (Ommastrephes spp. - minbarra Ommastrephes sagittatus -, Nototodarus spp., Sepioteuthis spp.) u Illex spp., iffriżati, bil-ġilda u bil-pinen, għall-ipproċessar (1) (2) || 45 000 || 0% || 1.1.2013-31.12.2015

09.2786 || ex 0307 49 59 ex 0307 99 11 || 20 20 || Klamari (Ommastrephes spp. - minbarra Ommastrephes sagittatus -, Nototodarus spp., Sepioteuthis spp.) u Illex spp., iffriżati, sħaħ jew bit-tentakli u l-pinen, għall-ipproċessar (1) (2) || 2 000 || 0% || 1.1.2013-31.12.2015

09.2777 || ex 0303 67 00 ex 0304 75 00 ex 0304 94 90 || 10 20 20 || Pollakkju tal-Alaska (Theragra chalcogramma), iffriżat, fletti ffriżati u laħam iffriżat ieħor għall-ipproċessar (1) (2) || 260 000 || 0% || 1.1.2013-31.12.2015

09.2772 || ex 0304 93 10 ex 0304 94 10 ex 0304 95 10 ex 0304 99 10 || 10 10 10 10 || Surimi, iffriżat, għall-ipproċessar (1) (2) || 40 000 || 0% || 1.1.2013-31.12.2015

09.2746 || ex 0302 89 90 || 30 || Red snapper tan-Nofsinhar (Lutjanus purpureus), frisk, imkessaħ, għall-ipproċessar(1) (2) || 1 500 || 0% || 1.1.2013-31.12.2015

09.2748 || ex 0302 90 00 ex 0303 90 90 ex 0305 20 00 || 95 91 11 || Bajd iebes tal-ħut, frisk, imkessaħ jew iffriżat, immellaħ jew fis-salmura || 10 000 || 0% || 1.1.2013-31.12.2015

09.2750 || ex 1604 32 00 || 10 || Bajd iebes tal-ħut, maħsul, imnaddaf mill-organi aderenti u sempliċement immellaħ jew fis-salmura, għall-ipproċessar (1) || 5 000 || 0% || 1.1.2013-31.12.2015

09.2764 || ex 1604 11 00 || 20 || Salamun tal-Paċifiku (Oncorhynchus spp.), għall-industrija tal-ipproċessar għall-manifattura ta' pejsts jew pejsts li wieħed jidlek fuq il-ħobż (1) || 1 200 || 0% || 1.1.2013-31.12.2015

09.2784 || ex 1605 10 00 || 11 19 || Granċi tal-ispeċi ‘King’ (Paralithodes camchaticus), ‘Hanasaki’ (Paralithodes brevipes), ‘Kengani’ (Erimacrus isenbecki), ‘Queen’ u ‘Snow’ (Chionoecetes spp.), ‘Red’ (Geryon quinquedens), ‘Rough stone’ (Neolithodes asperrimus), Lithodes santolla, ‘Mud’ (Scylla serrata), ‘Blue’ (Portunus spp.), sempliċement mgħollija fl-ilma u mqaxxrin, kemm jekk iffriżati kemm jekk le, f’pakketti immedjati ta’ kontenut nett ta’ 2 kg jew aktar || 2 500 || 0% || 1.1.2013-31.12.2015

(1) Il-kwota hija suġġetta għall-kundizzjonijiet stabbiliti fl-Artikoli 291 sa 300 tar-Regolament (KEE) Nru 2454/93).

(2) Il-kwota mhix disponibbli għal prodotti maħsuba biss għal waħda jew aktar mill-operazzjonijiet li ġejjin:

tindif, tneħħija tal-ġewwieni, qtugħ tad-dnub, qtugħ tal-irjus,

tqattigħ (għajr tqattigħ f'biċċiet żgħar, fi fletti, il-produzzjoni ta' qatgħat, tqattigħ ta' blokki ffriżati jew qsim ta' blokki ta' flettijiet bil-friża b'fuljata bejniethom),

it-teħid ta' kampjuni, l-għażla,

it-tikkettar,

l-ippakkjar,

it-tkessiħ,

l-iffriżar,

l-iffriżar qawwi,

it-twaqqigħ tal-friża,

is-separazzjoni.

Il-kwota mhix disponibbli għal prodotti maħsuba għal trattament jew operazzjonijiet li jikkonferixxi/u intitolament għal kwota, fejn tali trattament jew operazzjonijiet isir(u) fuq il-livell tal-bejgħ lill-konsumatur jew tal-forniment tal-ikel.

Il-kwota hija disponibbli biss għal prodotti maħsuba għall-konsum mill-bniedem.

(3) Prodotti taħt il-kodiċijiet NM 0306 11 90 (il-kodiċi TARIC 10) u 0306 21 90 (il-kodiċi TARIC 10) għandhom, minkejja n-nota tal-qiegħ (2), jikkwalifikaw għall-kwota jekk jgħaddu minn operazzjoni waħda, jew it-tnejn li huma, minn dawn li ġejjin: il-qsim tal-prodott iffriżat, it-trattament tal-prodott iffriżat bis-sħana sabiex ikun jista’ jitneħħa l-ħmieġ intern.

(4) Prodotti taħt il-kodiċijiet NM 1605 21 90 (il-kodiċijiet TARIC 45 u 55) u 1605 29 00 (il-kodiċijiet TARIC 50 u 60) għandhom, minkejja n-nota tal-qiegħ (2), jikkwalifikaw għall-kwota jekk jgħaddu mill-operazzjoni li wieħed jgħaddi l-gambli u l-gambli kbar mit-trattament tal-ipproċessar b'gassijiet tal-imballaġġ kif definit fl-Anness I tar-Regolament (KE) Nru 1333/2008 tal-Parlament Ewropew u tal-Kunsill tas-16 ta’ Diċembru 2008 dwar l-addittivi tal-ikel[11].

(5) Il-ġisem ta’ ċefalopidi jew il-klamari mingħajr ir-ras u mingħajr it-tentakoli.

DIKJARAZZJONI FINANZJARJA LEĠIŻLATTIVA GĦAL PROPOSTI LI GĦANDHOM IMPATT BAĠITARJU ESKLUSSIVAMENT LIMITAT GĦAN-NAĦA TAD-DĦUL

1. ISEM TAL-PROPOSTA:

Proposta għal Regolament tal-Kunsill dwar miżuri relatati mal-kummerċ biex tkun garantita l-provvista ta’ ċerti prodotti tas-sajd għall-proċessuri tal-UE mill-2013 sal-2015.

2. LINJI BAĠITARJI:

Kapitlu u Artikolu: it-Titolu 1, il-Kapitolu 12, l-Artikolu 120.

Ammont ibbaġitjat għas-sena 2012: EUR 19.171.200.000.

3. IMPATT FINANZJARJU

¨ Il-Proposta ma għandha ebda implikazzjoni finanzjarja

x Il-Proposta ma għandha ebda impatt fuq in-nefqa imma għandha impatt finanzjarju fuq id-dħul - l-effett huwa kif ġej:

(EUR miljuni sa punt wieħed deċimali)

Linja tal-baġit || Dħul[12] || Is-sena 2013 || Is-sena 2014 || Is-sena 2015

L-Artikolu 120 || Impatt fuq ir-riżorsi proprji || - 170/sena || - 175.5/sena || - 180.7/sena

4. MIŻURI KONTRA L-FRODI

Se jitwettqu kontrolli fuq l-użu aħħari ta’ wħud mill-prodotti koperti minn dan ir-Regolament tal-Kunsill skont l-Artikoli 291 sa 300 tar-Regolament tal-Kummissjoni (KEE) Nru 2454/93 li jiffissa d-dispożizzjonijiet għall-implementazzjoni tal-Kodiċi Doganali Komunitarju.

5. RIMARKI OĦRAJN

L-impatt prinċipali tar-Regolament huwa t-telf tad-dħul għall-Unjoni Ewropea. Meta jittieħdu l-istatistiki kollha l-aktar riċenti (2010) bħala bażi, l-impatt fuq it-telf tad-dħul li jirriżulta minn dan ir-Regolament jista' jiġi stmat għal EUR 170 miljun għall-ewwel sena tal-perjodu ta' tliet snin li jibda mill-2013. L-istimi għall-2014 u l-2015 huma bbażati fuq it-telf tad-dħul għall-2013, li miegħu ġew miżjuda 3 % għall-inflazzjoni.

L-ammonti ta’ telf tad-dħul għall-2013, l-2014 u l-2015 huma ammonti netti, jiġifieri ammonti gross wara t-tnaqqis ta’ 25 % tal-ispejjeż tal-ġbir.

L-ammont iddikjarat ġie kkalkulat abbażi tar-rati ta’ dazju MFN (il-pajjiżi l-aktar favoriti) u utilizazzjoni sħiħa tal-kwoti. Għalhekk, jimmarka l-livell massimu ta’ telf ta’ dħul peress li l-Komunità tagħti preferenzi ta’ kummerċ aktar favorevoli lil gruppi differenti ta’ pajjiżi terzi (SPĠ - Sistema ta' Preferenzi Ġeneralizzati, SPĠ+, FTA - Żona ta’ Kummerċ Ħieles) u, bħala medja, l-utilizzazzjoni tal-kwoti għal dawk il-prodotti li jaqgħu taħt il-kwoti, hija bejn wieħed u ieħor 75 %.

Għalhekk, it-telf attwali ta’ dħul għandu t-tendenza li jirriżulta f’ammont aktar baxx (stmat għal EUR 47 miljun) peress li d-dazji MFN ma japplikawx kullimkien. Huwa stmat li l-importazzjonijiet tal-prodotti tas-sajd lejn l-UE jkollhom imposta fuq medja ta’ dazju ta’ inqas minn 3 % ad valorem meta mqabbla mal-medja tad-dazju MFN għall-prodotti tas-sajd ta' 10.9 %.

|| || || || || || || ||

|| PROPOSTA GĦALL-KWOTA TAL-IMPORTAZZJONI TAL-ĦUT 1.1.2013 – 31.12.2015 || || ||

|| STIMA TAT-TELF TEORETIKU TAD-DĦUL (abbażi tad-dejta ta' importazzjoni tal-2010) || || ||

|| || ||

|| || || || || || || ||

|| Proposta 2013—2015 (t) || || || || || || ||

Deskrizzjoni tal-prodott || Dazju MFN (%) || Dazju tal-kwota (%) || Importazzjoni tal-UE27 minn barra l-UE fl-2010 || Telf teoretiku ||

|| (jew stima medja meta japplikaw dazji differenti) || || || || ta’ ||

|| || || || dħul ||

|| || Kwantità || Valur || Valur tal-Unità || f’EUR ||

|| || || || (tunnellati) || ( EUR 000 ) || (EUR/tunnellati) || ||

|| || || || || || || ||

Merluzz (Gadus morhua, Gadus ogac, Gadus macrocephalus), u ħut tal-ispeċi Boreaogadus saida, minbarra l-fwied u l-bajd, frisk, imkessaħ jew iffriżat, għall-ipproċessar || 60.000 || 12% || 0% || 56.842 || 141.448 || 2.488 || 17.916.780 ||

Merluzz (Gadus morhua, Gadus ogac, Gadus macrocephalus) u ħut tal-ispeċi Boreogadus saida, immellaħ jew fis-salmura, iżda mhux imnixxef jew iffumikat, għall-ipproċessar || 2.600 || 13% || 0% || 3.371 || 12.456 || 3.695 || 1.248.926 ||

Merluzz, (Gadus morhua, Gadus macrocephalus), fletti ffriżati u laħam iffriżat, għall-ipproċessar || 23.000 || 7,5% || 0% || 20.000 || 74.116 || 3.706 || 6.392.505 ||

Blue grenadier (Macruronus spp.), fletti ffriżati u laħam ieħor iffriżat, għall-ipproċessar || 20.000 || 11,2% || 0% || 30.963 || 48.350 || 1.562 || 3.497.852 ||

Gambli u gambli kbar tal-ispeċijiet Pandalus borealis u Pandalus jordani kemm jekk fil-qoxra kemm jekk le, friski, imkessħin jew iffriżati, f'konentinur li ma tidħolx l-arja fih jew le, jew imsajrin, għall-ipproċessar || 38.300 || 20% || 0% || 20.627 || 110.586 || 5.361 || 41.066.988 ||

Gambli u gambli kbar tal-ispeċi Pandalus Vannamei kemm jekk fil-qoxra kemm jekk le, friski, imkessħin jew iffriżati għall-ipproċessar || 20.000 || 12% || 0% || 305.580 || 1.623.166 || 5.312 || 12.748.224 ||

Marlozz (Merluccius spp. minbarra Merluccius merluccius, Urophycis spp.), u Pink cusk-eel (Genypterus blacodes), iffriżat, għall-ipproċessar || 12.000 || 15% || 0% || 9.837 || 21.408 || 2.176 || 3.917.292 ||

Marlozz (Merluccius productus), fletti ffriżati u laħam ieħor, għall-ipproċessar || 12.000 || 6,1% || 0% || 10.986 || 18.651 || 1.698 || 1.242.721 ||

Inċova (Engraulis anchoita), immellħa jew fis-salmura, iżda mhux imnixxfa jew iffumikata, għall-ipproċessar || 1.500 || 10% || 0% || 2.137 || 3.920 || 1.834 || 275.152 ||

Aringi (Clupea harengus, Clupea pallasii), b'piż ta' aktar minn 100 g kull biċċa jew qatgħat b’piż li jaqbeż it-80 g kull biċċa, minbarra l-fwied u l-bajd, għall-ipproċessar || 15.000 || 15% || 0% || 14.770 || 8.955 || 606 || 1.364.167 ||

Aringi, mħawra u/jew ippreservati fil-ħall, fis-salmura, għall-ipproċessar || 10.000 || 20% || 6% || 16.452 || 20.181 || 1.227 || 1.717.323 ||

Fletti magħrufa bħala 'loins' tat-tonn u tal-palamit, għall-ipproċessar || 20.000 || 24% || 0% || 33.153 || 122.560 || 3.697 || 17.744.638 ||

Rock lobster u awwist imxewwek ieħor (Palinurus spp., Panulirus spp., Jasus spp.), ħaj, imkessaħ, iffriżat, għall-ipproċessar || 200 || 12,5% || 6% || 189 || 2.899 || 15.339 || 199.402 ||

Pod ta' klamari (Ommastrephes spp. - minbarra Ommastrephes sagittatus -, Nototodarus spp., Sepioteuthis spp.) u Illex spp., iffriżati, bil-ġilda u bil-pinen, għall-ipproċessar || 45.000 || 8% || 0% || 27.935 || 80.184 || 2.870 || 10.333.360 ||

Klamari (Ommastrephes spp. - minbarra Ommastrephes sagittatus -, Nototodarus spp., Sepioteuthis spp.) u Illex spp., iffriżati, sħaħ jew bit-tentakli u l-pinen, għall-ipproċessar || 2.000 || 8% || 0% || 1.589 || 2.061 || 1.297 || 207.527 ||

Pollakkju tal-Alaska (Theragra chalcogramma), iffriżat, fletti ffriżati u laħam iffriżat ieħor għall-ipproċessar || 260.000 || 11,2% || 0,0% || 216.956 || 523.033 || 2.411 || 70.201.889 ||

Surimi, iffriżat, għall-ipproċessar || 40.000 || 14,2% || 0% || 37.724 || 77.191 || 2.046 || 11.622.439 ||

Red snapper tan-Nofsinhar (Lutjanus purpureus), frisk, imkessaħ, għall-ipproċessar || 1.500 || 15% || 0% || 1.466 || 3.297 || 2.249 || 506.020 ||

Bajd iebes tal-ħut, frisk, imkessaħ jew iffriżat, immellaħ jew fis-salmura || 10.000 || 10,5% || 0% || 9.076 || 43.795 || 4.825 || 5.066.632 ||

Bajd iebes tal-ħut, maħsul, imnaddaf mill-organi aderenti u sempliċement immellaħ jew fis-salmura, għall-ipproċessar || 5.000 || 20% || 0% || 3.049 || 55.335 || 18.149 || 18.148.573 ||

Salamun tal-Paċifiku (Oncorhynchus spp.), għall-industrija tal-ipproċessar għall-manifattura ta' pejsts jew pejsts li wieħed jidlek fuq il-ħobż || 1.200 || 5,5% || 0% || 876 || 4.092 || 4.671 || 308.301 ||

Granċi tal-ispeċi ‘King’ (Paralithodes camchaticus), ‘Hanasaki’ (Paralithodes brevipes), ‘Kengani’ (Erimacrus isenbecki), ‘Queen’ u ‘Snow’ (Chionoecetes spp.), ‘Red’ (Geryon quinquedens), ‘Rough stone’ (Neolithodes asperrimus), Lithodes santolla, ‘Mud’ (Scylla serrata), ‘Blue’ (Portunus spp.), sempliċement mgħollija fl-ilma u mqaxxrin, kemm jekk iffriżati kemm jekk le, f’pakketti immedjati ta’ kontenut nett ta’ 2 kg jew aktar || 2.500 || 8% || 0% || 1.979 || 14.716 || 7.436 || 1.487.216 ||

TOTAL GLOBALI || mhux applikabbli. || mhux applikabbli || mhux applikabbli || mhux applikabbli || mhux applikabbli || mhux applikabbli || 227.213.927 ||

[1] Għal aktar informazzjoni dwar ir-riforma tal-PKS, fost oħrajn, proposti tal-Kummissjoni u valutazzjonijiet tal-impatt: http://ec.europa.eu/fisheries/reform/index_en.htm

[2] ĠU L 291, 7.11.2009, p. 8.

[3] ĠU L 17, 21.1.2000, p. 22.

[4] ĠU L 349,31.12.2011, p. 1.

[5] ĠU …

[6] ĠU L 291, 7.11.2009, p. 8.

[7] ĠU L 17, 21.1.2000, p. 22.

[8] COM/2011/0416 finali.

[9] ĠU L 349, 31.12.2011, p. 1.

[10] ĠU L 253, 11.10.1993, p. 1.

[11] ĠU L 354, 31.12.2008, p. 16.

[12] Fir-rigward ta’ riżorsi tradizzjonali proprji (dazji tal-agrikoltura, imposti fuq iz-zokkor, dazji doganali) l-ammonti indikati jridu jkunu ammonti netti, jiġifieri ammonti gross wara t-tnaqqis ta’ 25 % tal-ispejjeż ta’ ġbir.